Не сказалі свайго апошняга слова і айчынныя гісторыкі. І хоць на тэрыторыі манастыра Інстытут гісторыі Нацыянальнай акадэміі навук Беларусі правёў ужо некалькі археалагічных даследаванняў ды выявіў шэраг прадметаў ганчарнай керамікі, кафлі, вырабаў з дрэва і металу, але яшчэ чакае новых адкрыццяў патайны падземны сход, які, па мясцовым паданні, праходзіць пад Дняпром і злучае манастыр з цэнтрам горада.